गीता में भगवान ने कहा है कि तपस्वियों से योगी श्रेष्ठ है, ग्रंथ के ज्ञानियों से भी योगी श्रेष्ठ है और सकाम कर्म करने वालों से भी योगी श्रेष्ठ है इसलिए अर्जुन तू योगी बन! योगी का शाब्दिक अर्थ है निष्काम कर्म करने वाले तथा परमात्मा की आज्ञा पर चलने वाले को योगी कहा गया है। अर्जुन तू सभी धर्मों को छोड़कर मेरी शरण में आ जा। मैं तुझे सब पापों से मुक्त कर दूँगा, अर्थात् ज्ञान की शरण में जाने मात्र से ही जन्मों-जन्म के पाप कर्म समाप्त हो जाते हैं। क्या निर्दोष लोगों को मारना धर्म कहलाता है? भगवान ने अधर्म का नाश करने के लिए गीता का ज्ञान दिया था। आज आतंकवादी कहीं-न-कहीं किसी-न-किसी से प्रेरणा लेकर निर्दोष लोगों को बंदी बनाकर मार रहे हैं। उसमें धर्म कहाँ है?